Unai Elorriaga

Unai Elorriaga López de Letona (sündinud 14. veebruaril 1973 Bilbaos) on baski kirjanik ja tõlkija.

Ta on lõpetanud Deustu Ülikooli baski filoloogia alal.

Tema esimene romaan "SPrako tranbia" ilmus baski keeles 2001. aastal (hispaania keeles "Un tranvía en SP"; eesti keeles "Tramm Šiša Pangmale", hispaaniakeelsest väljaandest tõlkinud Triin Lõbus; Loomingu Raamatukogu 33–34, 2005). Romaani eest pälvis ta 2002. aastal teise baski kirjanikuna (pärast Bernardo Atxagat 1989. aastal) Hispaania riikliku kirjanduspreemia (Premio Nacional de Narrativa de España).

Baski kirjanikud
Hispaania inimesed
Sündinud 1973